**Գաստոն Կաբորե** (ֆր.՝ Gaston Kaboré, ապրիլի 23, 1951(1951-04-23), Բոբո Դիուլասո, Բուրկինա Ֆասո), բուրկինաֆասոցի կինոռեժիսոր, այդ երկրի կինոարտադրության բնագավառում կարևորագույն դեմքերից մեկը։ Մրցանակների է արժանացել իր նկարահանած *Wend Kuuni* և *Buud Yam* ֆիմերի համար

Կենսագրություն
--------------

Ծնվել է 1951 թվականին Վերին Վոլտայում՝ Բոբո-Դիուլասոյում։

Ֆրանսիայի մայրաքաղաք Փարիզում՝ Սորբոնի համալսարանում պատմություն է ուսումնասիրել, ստացել արտոնագիր և մագիստրոսի աստիճան։ Աֆրիկայում տեղաբնիկների նկատմամբ գաղութարարների դրսևորած ռասայական խտրությունն ուսումնասիրելու ընթացքում հավաքած նյութն օգտագործել է իր վավերագրական *Maîtrise* ֆիլմը նկարահանելիս.: Կինոյի լեզվին ավելի լավ տիրապետելու նպատակով ընդունվել է կինեմատոգրաֆիայի բարձրագույն դպրոց, որն ավարտել է 1976 թվականին։ Վերադառնալով հայրենիք՝ աշխատանքի է անցել որպես կինոյի ազգային կենտրոնի տնօրեն, միաժամանակ շարունակել է ֆիլմեր նկարահանել։ Նրա հեղինակած *Wend Kuuni*-ն Բուրկինա Ֆասոյում թողարկված գեղարվեստական երկրորդ կինոնկարն է։ Գաստոն Կաբորեի մի շարք աշխատանքներ միջազգային հեղինակավոր կինոմրցանակներ են նվաճել, այդ թվում՝ Կաննի փառատոնի «Սեզար»։

1997 թվականին նրա նկարահանած *Buud Yam* ֆիլմն արժանացել է Ուագադուգուում անցկացված կինոյի և հեռուստատեսության համաաֆրիկյան 15-րդ փառատոնի (*Panafrican Film and Television Festival of Ouagadougou* (FESPACO) առաջին կարգի մրցանակին։

1985-ից մինչև 1997 թվականը Կաբորեն պաշտոնավարել է որպես կինոարտադրողների համաաֆրիկյան ֆեդերացիայի (*Pan African Federation of Filmmakers* (FEPACI) գլխավոր քարտուղար։ 2005 թվականից նա Ուագադուգուում վարում է *Imagine* անվանումը կրող վարժական դպրոցը, որը կինոյի և հեռուստատեսության աշխատողներին օգնում է բարձրացնելու իրենց որակավորումը։

Ֆիլմագրություն
--------------

* *Wend Kuuni* (1983)
* *Zan Boko* (1988)
* *Rabi* (1992)
* *Lumière and Company* (1995)
* *Buud Yam* (1997)

Ծանոթագրություններ
------------------

1. 1 2  SNAC — 2010.
2. ↑  *Ukadike N. F.* Questioning African Cinema: Conversations with Filmmakers — University of Minnesota Press, 2002. — P. 109—120. — ISBN 978-0-8166-4005-8
3. 1 2 3  «Burkina Faso gets new film school». *BBC*. 2005 թ․ մարտի 1. Վերցված է 2008 թ․ փետրվարի 11-ին.
4. 1 2 3 4 5  Eke, Maureen N.; Kenneth W. Harrow; Emmanuel Yewah (2000). *African Images: Recent Studies and Text in Cinema*. Trenton, New Jersey: Africa World Press. էջեր 31–39. ISBN 0-86543-819-6. OCLC 43083199.
5. 1 2  «Interview with...Gaston Kaboré». UNESCO. Վերցված է 2008 թ․ փետրվարի 11-ին.

Գրականություն
-------------

* Ukadike, Nwachukwu Frank (2002). Gaston Kaboré. *Questioning African Cinema: Conversations with Filmmakers*. Minneapolis, MN: University of Minnesota Press. pp. 109–120. 0-8166-4005-X.

Արտաքին հղումներ
----------------

* Գաստոն Կաբորե Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գաստոն Կաբորե» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNF: 14010550v · GND: 141725893 · ISNI: 0000000081543381 · LCCN: n85376695 · NKC: jo2018998680 · NTA: 216112419 · SUDOC: 052172562 · VIAF: 74049131 · WorldCat VIAF: 74049131 |

 |

 |